Poštovani,

čast nam je najaviti

***KONCERT ZA ŽIVOT***

**u sjećanje na Anu Rukavinu i maestra Vjekoslava Šuteja**

koji će se, pod visokim pokroviteljstvom Predsjednice Republike Hrvatske, gospođe Kolinde Grabar Kitarović i pod pokroviteljstvom Grada Zagreba,

održati **u subotu, 21. ožujka 2015. s početkom u 19.30 sati u Koncertnoj dvorani Vatroslava Lisinskog**.

Orkestar**Zagrebačke filharmonije** pod ravnanjem uglednog **maestra  Dmitrija Kitajenka**  i uz solističke nastupe **Dubravke Šeparović Mušović** (mezzosopran), **Susanne Yoko Henkel** (violina) i **Akademskog zbora Ivan Goran Kovačić** izvedbom djela iz majstorskih  pera velikana glazbe: ***Čajkovskoga, Prokofjeva i Griega*** pridonijet će radu Zaklade Ana Rukavina, ali i nastaviti ovu vrijednu suradnju koja iz godine u godinu s plemenitom svrhom okuplja sve ljude dobre volje.

Nadamo se da ćete i ovom prigodom kupnjom ulaznice po cijeni od 60, 90 ili 120 kn\*\*, osobnim doprinosom i Vašom nazočnošću na Koncertu za život poduprijeti aktivnosti **Zaklade Ana Rukavina**.

**\*\*Ulaznice možete kupiti na blagajni Zagrebačke filharmonije u Koncertnoj dvorani Vatroslava Lisinskog ili na www. ulaznice.hr.**

BLAGAJNA ZAGREBAČKE FILHARMONIJE

Koncertna dvorana Vatroslava Lisinskog, Trg Stjepana Radića 4, Zagreb

Radno vrijeme:

pon, sri, pet          10:00 – 16:00h

ut,čet                     14:00 -  20:00h

**ZAGREBAČKA FILHARMONIJA**

**DMITRIJ KITAJENKO**, dirigent

**DUBRAVKA ŠEPAROVIĆ MUŠOVIĆ**, mezzosopran

**SUSANNA YOKO HENKEL**, violina

**Akademski zbor** **IVAN GORAN KOVAČIĆ** (Zborovođa: Luka Vukšić)

Program:

**E. Grieg**: Peer Gynt, suita br.1, op.46
**P.I.Čajkovski**: Koncert za violinu i orkestar u D-duru, op. 35
**S. Prokofjev**: Aleksandar Nevski, op.78